ᱟᱱᱡᱟᱞᱟ ᱡᱟᱵᱷᱮᱨᱤ

ᱟᱱᱡᱟᱞᱟ ᱡᱟᱵᱷᱮᱨᱤ (ᱡᱟᱱᱟᱢ ᱒᱐ ᱮᱯᱨᱤᱞ ᱑᱙᱗᱒) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱵᱨᱤᱴᱤᱥ ᱮᱠᱴᱨᱮᱥ ᱠᱟᱱᱟᱭ ᱾ ᱩᱱᱤ ᱫᱚ ᱛᱮᱞᱩᱜᱩ, ᱦᱤᱱᱫᱤ, ᱛᱟᱢᱤᱞ, ᱢᱟᱞᱟᱭᱟᱞᱚᱢ ᱟᱨ ᱠᱟᱱᱱᱟᱰᱟ ᱯᱟᱹᱨᱥᱤ ᱯᱷᱤᱞᱢ ᱨᱮ ᱧᱮᱞ ᱟᱠᱟᱱᱟᱭ ᱾

ᱯᱟᱨᱥᱟᱞ ᱡᱤᱭᱚᱱ
ᱡᱟᱵᱷᱮᱨᱤ ᱫᱚ ᱒᱐ ᱮᱯᱨᱤᱞ ᱑᱙᱗᱒ ᱨᱮ ᱯᱳᱨᱴᱥᱢᱟᱣᱩᱛᱷ, ᱞᱚᱱᱰᱚᱱ ᱨᱮ ᱢᱤᱫ ᱜᱩᱡᱽᱨᱟᱛᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱛᱚᱨᱩᱱ ᱟᱨᱳᱲᱟ ᱥᱟᱶ ᱮ ᱵᱟᱯᱞᱟ ᱟᱠᱟᱱᱟ ᱾

ᱠᱮᱨᱤᱭᱚᱨ
ᱟᱱᱡᱟᱞᱟ ᱡᱟᱵᱷᱮᱨᱤ ᱫᱚ ᱵᱤᱱᱳᱫᱽ ᱠᱷᱟᱱᱱᱟ ᱫᱟᱨᱟᱭ ᱤᱝᱞᱮᱸᱰ ᱨᱮ ᱢᱤᱫ ᱫᱤᱥᱚᱢ ᱡᱟᱠᱟᱛ ᱯᱟᱱᱛᱷᱟ ᱨᱮ ᱧᱟᱢ ᱦᱩᱭ ᱞᱮᱱᱟ, ᱟᱨ ᱦᱤᱢᱟᱞᱟᱭ ᱯᱩᱛᱨᱟ ᱥᱟᱶ ᱮ ᱮᱛᱚᱦᱚᱵ ᱠᱮᱫᱟ, ᱡᱟᱦᱟᱸ ᱫᱚ ᱵᱤᱱᱳᱫᱽ ᱤᱡ ᱠᱚᱲᱟ ᱜᱤᱫᱽᱨᱟᱹ ᱟᱠᱥᱮ ᱠᱷᱟᱱᱱᱟ ᱤᱡ ᱦᱚᱸ ᱯᱷᱤᱞᱢ ᱮᱛᱚᱦᱚᱵ ᱮ ᱪᱤᱱᱦᱟᱹᱣ ᱠᱮᱫᱼᱟ ᱾ ᱩᱱᱤ ᱫᱚ ᱵᱮᱴᱟᱵᱤ ᱨᱮᱭ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤ ᱡᱟᱦᱟᱸ ᱨᱮᱭ ᱠᱟᱹᱢᱤ ᱟᱠᱟᱫᱟ ᱩᱱᱤᱭᱟᱜ ᱢᱤᱫ ᱥᱩᱢᱩᱝ ᱦᱤᱴ ᱯᱷᱤᱞᱢ ᱫᱚ ᱑᱙᱙᱘ ᱨᱮᱱᱟᱜ ᱵᱞᱳᱠᱵᱟᱥᱴᱟᱨ ᱨᱳᱢᱟᱱᱴᱤᱠ ᱠᱳᱢᱮᱰᱤ, ᱯᱤᱭᱟᱨ ᱠᱤᱭᱟ ᱛᱳ ᱰᱟᱨᱱᱟ ᱠᱭᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱥᱟᱞᱢᱟᱱ ᱠᱷᱟᱱ ᱟᱨ ᱠᱟᱡᱳᱞ ᱠᱤᱱ ᱥᱴᱟᱨ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱥᱮᱨᱢᱟ ᱜᱮ, ᱩᱱᱤ ᱛᱮᱞᱩᱜᱩ ᱢᱩᱵᱷᱤ, ᱪᱩᱰᱟᱞᱟᱱᱤ ᱵᱷᱩᱱᱰᱤ ᱨᱮ ᱪᱤᱨᱚᱱᱡᱤᱵᱷᱤ ᱵᱤᱨᱩᱫᱷ ᱨᱮᱭ ᱥᱴᱟᱨ ᱞᱮᱱᱟ ᱾

ᱩᱱᱤ ᱫᱚ ᱴᱳᱞᱤᱣᱩᱰ ᱯᱷᱤᱞᱢ ᱨᱮ ᱟᱹᱰᱤ ᱜᱮ ᱥᱟᱠᱥᱮᱥᱯᱷᱩᱞ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱵᱷᱮᱸᱠᱟᱴᱮᱥ ᱵᱤᱨᱩᱫᱷ ᱯᱨᱮᱢᱤᱱᱪᱩᱠᱩᱱᱰᱟᱢ ᱨᱟ ᱢᱩᱵᱷᱤ ᱨᱮ ᱥᱩᱨᱮᱥ ᱯᱨᱳᱰᱟᱠᱥᱚᱱ ᱫᱟᱨᱟᱭ ᱴᱳᱞᱤᱣᱩᱰ ᱨᱮ ᱩᱯᱨᱩᱢ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱱᱟᱸᱫᱟᱢᱩᱨᱤ ᱵᱟᱞᱟᱠᱨᱤᱥᱱᱟ, ᱱᱟᱜᱟᱨᱡᱩᱱᱟ, ᱢᱟᱢᱢᱩᱴᱴᱤ ᱟᱨ ᱥᱩᱫᱤᱯ ᱞᱮᱠᱟᱱ ᱮᱠᱴᱟᱨ ᱥᱟᱶ ᱠᱟᱹᱢᱤ ᱠᱟᱛᱮ ᱦᱚᱸ ᱛᱮᱞᱩᱜᱩ, ᱛᱟᱢᱤᱞ, ᱢᱟᱞᱟᱭᱟᱞᱚᱢ ᱟᱨ ᱠᱟᱱᱱᱟᱰᱟ ᱯᱷᱤᱞᱢ ᱦᱚᱸᱭ ᱠᱚᱨᱟᱣ ᱟᱠᱟᱫᱟ ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ